OpenLLM-France/wikimedia huggingface dataset:
# Imago

L'imago és l'últim estadi del desenvolupament d'un insecte, després de la seva última muda, ja sigui a partir de la nimfa (metamorfosi incompleta) o després d'emergir de la pupa (metamorfosi completa). És l'únic estadi durant el qual l'insecte és sexualment madur i presenta ales funcionals en el cas dels insectes alats (Pterygota). L'imago és amb freqüència denominat estadi adult dels insectes holometàbols i hemimetàbols.
Els imagos ja no tornen a mudar, amb l'excepció dels efemeròpters, que presenten l'estadi de subimago, amb ales funcionals, però immadurs sexualment; després d'una darrera muda, emergeix l'imago madur.
En llatí el plural d'imago és imagines, i aquest és el terme utilitzat generalment pels entomòlegs; no obstant, imagoes també està acceptat en anglès, i imagos en català.

## Referències

* ↑ «Imago | biology» (en anglès). Encyclopedia Britannica.
* ↑ «Imago». Gran Enciclopèdia Catalana. [Consulta: 27 setembre 2022].
* ↑ Diccionario de Arte I (en castellà). Barcelona: Biblioteca de Consulta Larousse. Spes Editorial SL (RBA), 2003, p.297. ISBN 84-8332-390-7 [Consulta: 1r desembre 2014].
* ↑ «Imago». Diccionari General de la Llengua Catalana. Institut d'Estudis Catalans. [Consulta: 27 setembre 2022].
* ↑ Gordh, Gordon; Headrick, David H. A Dictionary of Entomology. Publisher: CABI 2010. ISBN 978-1845935429
* ↑ «Imagos». Diccionari General de la Llengua Catalana. Institut d'Estudis Catalans. [Consulta: 27 setembre 2022].

## Bibliografia

* Eugène S. (1967). Dictionnaire des termes techniques d’entomologie élémentaire, XLI. Éditions Lechevalier (París), Collection Encyclopédie entomologique, 465 pp.
* Wehner, R. & Gehring, W. (1995). Zoologie, 23. neu bearbeitete Auflage; Georg-Thieme-Verlag Stuttgart, New York, ISBN 3-13-367423-4
* Zahradnik, J. Guía básica de los insectos de Europa. ISBN 84-282-0641-4
# Antonio Ripa

Antonio Ripa (Tarassona, Aragó, 1718 - Sevilla, Andalusia, 3 de novembre de 1795) fou un mestre de capella i compositor aragonès.
Estudià en la capella de Tarassona, on en fou infant de cor. El 1762 era mestre de capella de les "Descalzas Reales" de Madrid. En aquesta data signa la censura en l'obra del Pare Soler Clave de la modulació. Més tard passà coma mestre de capella a la Catedral de Sevilla, arribant amb aquest càrrec a una avançada edat, en la que es jubilà.
Va compondre gran quantitat de música religiosa, de la que se'n conserva molta en la catedral de Sevilla, consistent en misses, vespres, completes, motets, un ofici de difunts i villancets.
Eslava, en el primer volum de la segona sèrie de la Lira Sacro-Hispana, publicà una missa a 8 veus 2 cors i un Stabat Mater, també a 4 veus en 2 cors.

## Bibliografia

* Enciclopèdia Espasa Volum núm. 51, pàg. 764 (ISBN 84-239-4551-0)
# Teleomorf, anamorf i holomorf

Els termes teleomorf, anamorf, i holomorf s'aplica a parts del cicle vital dels fongs en el fílums Ascomycota i Basidiomycota.
* Teleomorf: l'estadi reproductiu sexual, típicament un cos fructífer.
* Anamorf: un estadi reproductiu asexual sovint en fongs com les floridures. Quan un únic fong produeix múltiples anamorfs morfològicament diferents, s'anomenen sinanamorfs.
* Holomorf: el fong complet, incloent anamorfs i teleomorf.

## Teleomorfs, anamorfs, i el nom dels fongs

Els fongs es classifiquen principalment basant-se en les estructures associades a la reproducció sexual. Però alguns fongs només es reprodueixen asexualment; alguns produeixen tant estadis sexuals com asexuals. Aquestes espècies problemàtiques sovint són membres del fílum Ascomycota, però poden ser també del fílum Basidiomycota. A l'article 59 del Codi Internacional de Nomenclatura Botànica es permet als micòlegs donar un nom als fongs de reproducció asexual (anamorfs) noms separats del seu estadi sexual (teleomorfs). Quan hi ha noms disponibles tant per als estadis anamorfs com per als teleomorfs del mateix fong, l'holomorf pren el nom del teleomorf o, sota algunes circumstàncies, pren el nom anamorf si és donat l'epítet amb un teleomorf.
Els fongs que no produeixen un teleomorf es van històricament ubicar en un fílum artificial: "Deuteromycota", també conegut com a "Fungi Imperfecti", simplement per conveniència.

## Vegeu també

* Deuteromycota

## Referències

* ↑ Guarro, J; Genéj; Stchigel, Am «Developments in fungal taxonomy» (Free full text). Clinical microbiology reviews, 12, 3, 1999, p. 454–500. ISSN: 0893-8512.
* Anamorph-teleomorph database Arxivat 2007-04-05 a Wayback Machine. at the Centraalbureau voor Schimmelcultures.
* Article 59, International Code of Botanical Nomenclature (Vienna Code, 2006).
# .vg

.vg és el domini de primer nivell territorial (ccTLD) de les Illes Verges Britàniques. Com que permet el registre al segon nivell, i no requereix que qui registra tingui relació amb les Illes Verges Britàniques, s'utilitza també sovint per a blogs i webs relacionats amb els videojocs, per les inicials en anglès ("videogame").

## Conflicte de març de 2013 sobre la propietat dels registres .vg, .tc i .gd

Registradors de noms importants com GoDaddy han deixat d'acceptar registres nous per als dominis .vg, .gd i .tc des de març de 2013. La causa és el conflicte sobre la propietat i el control d'AdamsNames Ltd, que era el registrador acreditat per la IANA per aquests dominis de primer nivell. Un antic soci d'AdamsNames Ltd. va crear una empresa nova, Meridian Ltd, que afirma que és el nou registrador acreditat.

## Vegeu també

* .vi

## Referències

* ↑ About .vg Domain Names Arxivat 2014-07-11 a Wayback Machine., GoDaddy: "We've disabled .tc and .vg new registrations and transfers to us until further notice. We'll turn these services back on when we resolve our registry partner issues."
* ↑ "Personal dispute jeopardizes all .gd, .tc and .vg domain names", TLD SourCe.(anglès)
* ↑ "Temporary suspension of .TC, .GD and .VG from registration and update", Astutium news.

## Enllaços externs

* Informació del whois de .vg a IANA
* Web de registre del domini .vg
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Imbrià inferior

L'Imbrià inferior és un període de l'escala geològica lunar que comprèn el temps entre fa 3.850 i 3.800 milions d'anys. Coincideix amb la fi del gran bombardeig tardà del sistema solar interior. L'impacte que creà la immensa conca del Mare Imbrium tingué lloc a principis del període. Les altres grans conques que dominen la cara propera de la Lluna (com els mars Crisium, Tranquillitatis, Serenitatis, Fecunditatis i Procellarum) també es formaren durant aquest període. Aquestes conques s'ompliren de basalts durant l'Imbrià superior. El Nectarià precedí l'Imbrià inferior.

## Relació amb l'escala geològica terrestre

Com que a la Terra no hi queden indicis del període comprès per l'Imbrià inferior a la Lluna, l'Imbrià inferior ha estat usat per almenys una obra científica notable com a subdivisió informal de l'eó Hadeà a la Terra.
# Antonio Sapienza

Antonio Sapienza (Sant Petersburg, Rússia, el 1794) fou un compositor rus de pares italians.
Feu els primers estudis a la seva ciutat natal i després anà a Nàpols, on fou deixeble de Nicola Zingarelli i Pietro Generali. Posteriorment tornà a Sant Petersburg i allí exercí les funcions de director d'orquestra i de professor de cant. Estrenà les òperes:
* Rodrigo.
* L'audacia fortunata.
* Il Tamerlano.
* Il Gonzalvo.
Va escriure també nombroses composicions religioses.

## Bibliografia

* Enciclopèdia Espasa Volum núm. 54, pàg. 477 (ISBN 84-239-4554-5)
# Estatueta de Neferefre

L'Estatueta de Neferefre la van trobar trencada en bocins en unes excavacions txecoslovaques del 1984–85 en les restes del temple del conjunt piramidal del rei a Abusir al-Melek. Feia uns 34 cm d'alt. L'estatueta es troba al Museu Egipci del Caire (JE 98171). A causa de la bona conservació del rostre i els colors, és un dels exemples més famosos d'escultura reial egípcia de l'Imperi Antic.

## Detalls

L'estàtua és feta de pedra calcària rosa i es va trobar fragmentada, però les restes no estan pas completes. Mostra el rei segut en un tron cúbic. El rei usa una perruca curta. Al front hi ha un forat on s'inseria l'ureu, ara perdut. El cabell està pintat de negre, igual que el bigot, que fins i tot es percep sobre els llavis. El nas està una mica trencat. El rei portava també la falsa barba cerimonial, hui també perduda. Rere el cap hi ha un falcó (símbol d'Horus) que estén les ales protectores als costats del cap del rei. En cada urpa duu un anell shen. El rei té el tors nu. A la mà dreta sosté una maça. Li manca quasi tot el braç esquerre. També la part inferior del cos en gran part. Només es conserven els genolls ben tallats que mostren que portava duia la faldeta shenti. Hi ha un fragment de la base amb les restes del peu dret. En la base hi ha una breu inscripció: el rei de l'Alt i Baix Egipte, Neferefre, per l'eternitat. Hi ha un fragment de la part posterior del tron i un altre fragment sense decorar de la base.

## Descobriment

Els fragments aparegueren en tres llocs dins del temple piramidal de Neferefre. Quatre en una sala amb columnes a la part sud-oest del temple. Tres fragments més provenen d'una sala d'emmagatzematge, al sud d'aquesta sala, i altres dos fragments provenen d'una saleta a l'est de la sala gran.

## Referències

* ↑ Mohamed Saleh, Hourig Sourouzian: Official Catalogue, The Egyptian Museum Cairo, Mainz 1987, ISBN 3805309422, catalogue no. 38.
* ↑ Verner: Abusir XXVIII, The Statues of Raneferef, 119.
* ↑ Verner: Abusir XXVIII, The Statues of Raneferef, 121.
* ↑ Miroslav Verner: Supplément aux sculptures de Rêneferef découvertes à Abousir, in: Le Bulletin de l’Institut français d’archéologie orientale, 86 (1987), pl. LXV, online.
* ↑ Verner: Abusir XXVIII, The Statues of Raneferef, 116-117.
# Batasio niger

Batasio niger és una espècie de peix de la família dels bàgrids i de l'ordre dels siluriformes.

## Distribució geogràfica

Es troba a l'Índia.

## Referències

* ↑ Blyth E. 1860. Report on some fishes received chiefly from the Sitang River and its tributary streams, Tenasserim Provinces. J. Asiatic Soc. Bengal v. 29 (núm. 2). 138-174.
* ↑ BioLib (anglès)
* ↑ FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, William N.: Genera of Recent Fishes. California Academy of Sciences. San Francisco (Califòrnia, Estats Units). iii + 697. ISBN 0-940228-23-8 (1990).
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Vishwanath, W. & Darshan, A. (2006): A new species of the genus Batasio Blyth (Teleostei: Bagridae) from Manipur, India. Zoos' Print Journal, 21(2) : 2160-2163.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Immoble a la plaça Doctor Rovira, 19

L'Immoble a la plaça Doctor Rovira, 19 és una obra de Breda (Selva) protegida com a Bé Cultural d'Interès Local.

## Descripció

Edificació formada per dos cossos de planta baixa i un pis amb coberta a dues aigües de teula àrab amb el carener paral·lel a la façana principal. La majoria de les obertures de la planta baixa han estat modificades, mentre que les de la planta primera s'han mantingut. Es tracta de tres obertures, una a la planta baixa i dues a la planta pis, amb llinda i ampit monolítics i carreus als brancals.
# Brett Rossi

Brett Rossi —pseudnim de Scottine Sheen— (Fontana, Califòrnia. 2 de desembre de 1989) és una actriu porno retirada i model glamour estatunidenca. El novembre de 2011 Rossi va fer la seva primera aparició en el lloc web per a adults Twistys Treat, convertint-se en la Twistys Treat de l'Any. Des de llavors, ha realitzat una gran varietat d'escenes per als llocs Bang Bros, Reality Kings, Brazzers i Twistys, entre d'altres.
Al novembre de 2013 Charlie Sheen va iniciar una relació amb Brett Rossi. Al febrer de 2014, l'actor va anunciar el seu compromís amb Rossi. A l'octubre de 2014 a través d'un comunicat, Charlie Sheen va anunciar el final de la seva relació amb Brett Rossi, a poques setmanes de les seves noces, que estaven previstes pel mes de novembre.

## Notes

* ↑ www.imdb.com
* ↑ «L'actor Charlie Sheen i l'actriu porno Brett Rossi trenquen a poques setmanes de les seves noces.». Arxivat de l'original el 2014-10-21. [Consulta: 17 octubre].
# Incident de Pètritx

L'incident de Pètritx és un conflicte greco-búlgar que es va desenvolupar a la frontera dels dos països l'octubre de 1925.
El 19 d'octubre de 1925, un sentinell búlgar, en servei a la frontera, va abatre un soldat grec que intentava agafar el seu gos. La reacció del govern grec va ésser immediata; el dictador general Theódoros Pàngalos va enviar l'exèrcit grec a ocupar la ciutat fronterera de Pètritx a Bulgària per reclamar indemnitzacions. Per arreglar aquest conflicte, Bulgària va apel·lar a la Societat de Nacions, i no oposà llavors més que una resistència simbòlica.
La SDN va condemnar força ràpidament la invasió grega, reclamant la retirada immediata de les seves tropes del territori búlgar així com el pagament d'una compensació monetària a Bulgària. Grècia va cedir i pagà una multa de 45 000£. Però, fins que Grècia s'avingué a les demandes de la SDN, més de 50 de Búlgars van morir en aquest conflicte.
Poc temps després, Grècia es va queixar a la SDN, de la desigualtat de tractament que va rebre respecte al d'Itàlia en l'incident de Corfú el 1923, quan les forces armades italianes havien ocupat l'illa grega de Corfú després de l'homicidi del general italià Enrico Tellini que vigilava la frontera grega des d'Albània.
# Acamant (fill de Teseu)

Segons la mitologia grega, Acamant (grec antic: Ἀκάμας, llatí: Acamas) fou un heroi fill de Teseu i de Fedra.
Va anar en ambaixada a Troia juntament amb Diomedes per reclamar Helena abans de l'inici de la guerra. Allà el va veure Laòdice, filla de Príam, que s'enamorà d'ell. La noia va confessar el seu amor a la dona de Perseu, Filòdia, que va decidir ajudar-la. Va persuadir el seu marit, que era rei de Dardània, ciutat aliada i veïna de Troia, perquè convidés els dos joves per separat a un banquet i els posés de costat, dient que Laòdice era una cortesana de l'harem de Príam. A l'acabar el banquet estaven casats. D'aquesta unió nasqué un fill de nom Múnit, que va ser educat a la casa de Príam per la seva besàvia Etra, mare de Teseu, que en aquell moment era una esclava captiva d'Helena. Quan va haver caigut Troia, Múnit va tornar amb el seu pare, que el va portar amb ell cap a l'Àtica, però va morir a Olint, quan el va picar una serp.
Acamant va ser un dels guerrers que s'introduïren a la ciutat amb el cavall de Troia en l'assalt definitiu. En retornar a Grècia va parar a Tràcia on es va enamorar de Fil·lis, cosa que el va fer quedar molt de temps en aquell país. Després va anar a Xipre on va fundar una colònia. S'explica que va morir allí al caure sobre la seva espasa de dalt el cavall. També s'explica la mateixa història referida al seu germà Demofont.
El seu nom fou donat a un cap de Xipre, a una ciutat a Frígia i a una tribu de l'Àtica (els acamàntides).

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 2-3. ISBN 9788496061972.

## Bibliografia

* Parramon i Blasco, Jordi: Diccionari de la mitologia grega i romana. Barcelona: Edicions 62, 1997, p. 6. (El Cangur / Diccionaris, núm. 209). ISBN 8429741461
# Bathophilus altipinnis

Bathophilus altipinnis és una espècie de peix de la família dels estòmids i de l'ordre dels estomiformes.

## Hàbitat

És un peix marí i d'aigües tropicals que viu entre 170- 1.463 m de fondària.

## Distribució geogràfica

Es troba a Bermuda.

## Referències

* ↑ Giglioli E. H., 1882. New deep-sea fish from the Mediterranean. Nature (Lond.) v. 27. 198-199.
* ↑ BioLib (anglès)
* 1 2 FishBase (anglès)
* ↑ Bigelow, H.B., D.M. Cohen, M.M. Dick, R.H. Gibbs, Jr., M. Grey, J.E. Morrow, Jr., L.P. Schultz i V. Walters, 1964. Fishes of the western North Atlantic. Part four. New Haven, Sears Found. Mar. Res., Yale Univ.

## Bibliografia

* Barnett, M. A. i R. H. Gibbs, Jr., 1968: Four new stomiatoid fishes of the genus Bathophilus with a revised key to the species of Bathophilus. Copeia 1968 (núm. 4): 826-832.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Swinney, G. N., 1988: Two species of Bathophilus (Stomiiformes, Stomiidae) new to the north-eastern Atlantic. Journal of Fish Biology v. 32: 157-158.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Immoble a la rambla Francesc Macià, 26 (Arenys de Munt)

L'Immoble a la rambla Francesc Macià, 26 és una obra d'Arenys de Munt (Maresme) protegida com a Bé Cultural d'Interès Local.

## Descripció

Casa entre mitgeres de planta baixa i pis. Té la coberta a dues vessants, amb el carener paral·lel a la façana. A la planta baixa, la porta d'accés a un costat està formada per un arc escarser, amb una finestra al lateral. Al primer pis té una sola obertura en forma de petit balcó sense volada pràcticament situat a l'eix de la porta d'accés. Formaria una línia de cases de les mateixes característiques amb la casa número 16 i d'altres del mateix carrer.
# Esteatorrea

L'esteatorrea és un tipus de diarrea, caracteritzada per la presència de secrecions lipídiques en la femta. La diarrea es deu a complicacions en la funció normal de sistema gastrointestinal, en el qual es nota una alta disminució de l'absorció d'aigua i electròlits en l'intestí portant al qual s'ha anomenat com a "excrements soltes". Ara bé, en l'esteatorrea es poden trobar elements corresponents a lípids que no van ser ben metabolitzats a la via digestiva, el que es pot deure a diferents anormalitats en la capacitat absortiva del tracte. Per poder diagnosticar la possible causa de l'esteatorrea, s'ha de tenir en compte que aquesta malaltia es pot deure a problemes en l'absorció o a la digestió.
# Immoble al carrer Còdols, 15

L'Immoble al carrer Còdols, 15 és una obra de Breda (Selva) protegida com a Bé Cultural d'Interès Local.

## Descripció

Edificació de planta baixa i pis amb la coberta inclinada a dues aigües de teula àrab amb el carener paral·lel a la façana principal. La composició de les obertures sembla l'original, malgrat que han estat lleugerament modificades: segueixen un mateix ritme i estan disposades sobre el mateix eix vertical. A la planta baixa hi ha la porta d'entrada amb arc rebaixat. La façana està arrebossada i pintada.
# Brooklyn Lee

Brooklyn Lee (va néixer l'1 de juny de 1989) és una actriu porno estatunidenca.
Brooklyn és originària d'Ohio. Lee va començar a treballar en un club nocturn a Boston, Massachusetts a l'edat de 18 anys. Es va mudar de Nova York a Los Angeles per unir-se a la indústria de videos eròtics.
Brooklyn va signar originalment amb la agència LA Direct Models el 2010.
Els membres del repartiment original de Revenge of the Nerds van aprovar el seu paper en la seva paròdia pornogràfica.
Lee va signar amb l'agència de Mark Spiegler, que té els drets de representació exclusius en el novembre de 2011.
Lee va aparèixer en el vídeo musical de Pink per "Raise Your Glass" el 2010 amb altres tres models de la agència LA Direct Models.

## Premis i nominacions

* 2012 AVN Award for Best New Starlet
* 2012 AVN Award for Best All-Girl Group Sex Scene in Cherry 2
* 2012 AVN Award for Most Outrageous Sex Scene in American Cocksucking Sluts
* 2012 AVN Award for Best Oral Sex Scene in American Cocksucking Sluts
* 2012 AVN Award for Best Sex Scene in a Foreign-Shot Production in Mission Asspossible
* 2012 XRCO Award for Orgasmic Oralist
* 2012 TLA Raw Award for Best Female Newcome

## Referències

* ↑ Sunny Leone 'Jism 2' Love Scene Image Released.
* ↑ L.A. Direct Models Sign Newcomers Brooklyn Lee, Tasha Reign Arxivat 2012-06-28 a Wayback Machine.
* ↑ Miller, Dan. (2011-04-15) 'Revenge of the Nerds' Cast Endorses Parody, Brooklyn Lee Arxivat 2013-09-28 a Wayback Machine.
* ↑ Sanford, John. (2011-11-02) Brooklyn Lee Joins Spiegler Girls Arxivat 2013-07-19 a Wayback Machine.
* ↑ Maxwell, David. (2010-11-11) LA Direct Models Make Cameo in Pink’s Music Video Arxivat 2012-05-01 a Wayback Machine.
* ↑ «AVN – AVN Announces the 2012 AVN Award Winners», 22-01-2012. Arxivat de l'original el 2012-06-29. [Consulta: 10 juliol 2012].

## Enllaços externs

* Brooklyn Lee a Twitter (anglès)